नई दिल्ली। आज की तेजरफ्तार जिंदगी में काफी भागदौड़ और काम के दबाव के चलते कई स्वास्थ्य संबंधी समस्याएं सामने आ रही हैं। इन्हीं में से एक है माइग्रेन की समस्या। इस बीमारी में सिर के आधे हिस्से में भयंकर असहनीय दर्द होता है। इसी वजह से इस बीमारी को अधकपारी भी कहते हैं। जब ये दर्द होता है तो इंसान को कुछ सूझता नहीं है न वो कुछ सुनना चाहता है और रौशनी में आँखों में बहुत तेज चुभती है। इस वजह से पीड़ित घर की सारी लाइट्स भी ऑफ कर देता है।